Hector Crinon

Hector Crinon (1807 - 1870) 

Hector Crinon, il o né l’10 d’aout 1807 à Vraigne-in-Vérmindoé (in frinsé: Vraignes-en-Vermandois) (Sonme) où il o défuncté l’4 d’septimbe 1870. Ch’est un ésculptcheu su bos pi un poète picard.

Il o écrit chés  Satires picardes.

Il est cinsier jonne à l’mort éd sin père mais i préfère éte un artisse. I vo din l’ateilleu dech pinte Auguste Dehaussy à Péronne conme ésculptcheu su bos.

Jonne, ch’est un révolutionnoère anmirateu dech canchonnier  Béranger. Il o écrit dés canchons (deus ércueuls publiés in 1830 pi in 1832).

Conme i li feut foaire vive s'famille, il érdvient cinsier.

Apreu el Révolution d'1848 il écrit din ch’Journal de Péronne dés Satires politiques in picard.  
Chés écrits-lo is sont consérvateus et pi i dénonche chés partageus.

Aveuc ech succès d’chés Satires o li donne un boin implouè mais aveuc l’maladie i dvient peuve.

Chés teskes éd Crinon montre’te sin malheur : Sur la mort, Sur le suicide (1860), Mon testament (1861), Le malade (1863).  Il o défuncté paralytique in 1870 à Vraigne.

In 1892, in plache à Vrainne un busse in arin éd Crinon. L’éscultchure-lo alle o té foaite pèr Georges Tattegrain. Ch’buste il est fondu par chés Alemants in 1944. L’original in plate patiné il est din ch’ musée Alfred Danicourt (Péronne).

L’ Achochénison Éklitra o foait placher  un nouvieu buscq in pière à Vraigne pou ch’chintnoère del’ mort éd Crinon. 

Chés lives à Hector Crinon

 Satires picardes
 parues din Journal de Péronne (1851)
 publicachons conme live :
 - Trépant, 202 pages, (1876).
 - Auguste Breuil (rédacteu), impr. Récoupé, 232 pages , (1863)
 - Satires picardes et autres œuvres,  47, vii, 202 p. :  ,  Centre d'études picardes Université de Picardie (Amiens),  publication n° 19 ,  (     Reprod. in fac-sim., raucmintée aveuc un coésichure d'poémes, del nouvèle éd. dés "Satires picardes", Péronne, Trépant, 1876 ). (1982)
 - Éd. la Vague verte, 2006, ISBN 2913924794 , 262 paches , teskes in picard pi in frinsé értérduits pèr Gisèle Guilbert pi Brigitte Plaquet ; préface d' Pierre Granier, (2006)
vignette|Georges Tattegrain, buste à Hector Crinon, 1892, plate patiné, musée Alfred Danicourt - Péronne (Picardie)
 à pérpos éd Hector Crinon 

 M. A. Breuil, ‘’Hector Crinon et ses poésies picardes’’, mémoire lu din l’séanche du 8 d’avri 1859, in Memoires de L'Academie Des Sciences , Belles-Lettres Et Des Arts D'Amiens,  paches 311 – 337, 
Novèle édichon = ISBN 1110300123, BiblioBazaar, LLC, 600 paches, (2009)

 René Debrie pi Pierre Garnier, Hector Crinon,  étude littéraire et lexique de sa langue ,  , collection Éklitra  n°12, Anmien, impr. Sinet (Grandvilliers) , 84 paches (1970).

 Notes pi référinches 

 Vir étou 

Catégorie:Écrivin‎ in picard
Catégorie:Poète in picard